Հայաստանի վարչապետը Մոսկուա կ՛երթայ՝ երրորդ անգամ հանդիպելու մեր երկրի ռազմավարական դաշնակից Ռուսիոյ Դաշնութեան նախագահ Վլատիմիր Փութինի հետ: Այս այցելութիւնը կը համընկնի ռուսական պաշտօնական տարբեր մակարդակներէ ու մամուլի աղբիւրներէ դրսեւորուած զգուշացումներու ժամանակաշրջանի մը, սկսեալ Ռուսիոյ արտաքին գործոց նախարար Սերկէյ Լաւրովի յայտարարութենէն, մինչեւ Հայաստանի ոստիկանութեան կողմէ Միքայէլ Յարութիւնեանի հետախուզումը Ռուսիոյ մէջ չեղարկելու ռուսական կողմի կեցուածքը: Այս վերջինը արդէն իսկ ուղղակի արհամարհանք է Հայաստանի իշխանութեանց հանդէպ: